**Par pretgripas vakcīnām**

**Par vakcīnas “FluenzTetra” izmantošanu visiem bērniem no 2 līdz 17 gadu vecumam**. Slimību profilakses un kontroles centrs (turpmāk – SPKC), pamatojoties uz vakcinācijas iestāžu datiem par vakcinācijas faktiem un vakcīnu pasūtījumiem, novērtējot riska grupu vakcinācijas pret sezonālo gripu norisi un vakcīnas “FluenzTetra” (intranazālā pretgripas vakcīna bērniem) atlikuma apjomu, informē, ka **no valsts budžeta līdzekļiem apmaksātu vakcināciju pret sezonālo gripu ar vakcīnu “FluenzTetra” var veikt visiem bērniem no 24 mēnešu līdz 17 gadu (ieskaitot) vecumam.**

Vakcīnu “FluenzTetra” joprojām var pasūtīt SPKC un saņemt ārpus kārtas, ievērojot nedalāmo sekundāro vakcīnas iepakojumu (10 devas iepakojumā). Vakcīna tiks izsniegta pasūtījumu saņemšanas kārtībā, **līdz tā būs pieejama noliktavā**. SPKC informēs vakcinācijas iestādes, kad vakcīna vairs nebūs pieejama pasūtīšanai. Pasūtot vakcīnu “FluenzTetra” E-veselības portālā, pie piezīmēm jānorāda, ka vēlaties intranazālo vakcīnu.

“FluenzTetra” vakcīna šajā sezonā tika iekļauta pilotprojekta ietvaros, tāpēc tiek aicinātas pasūtīt vakcīnu arī tās ārstniecības iestādes, kuras nebija iepriekš veikušas šīs vakcīnas pasūtīšanu pieredzes iegūšanas nolūkā. Deguna aerosola vakcīna “FluenzTetra” ir ne tikai ļoti efektīva, bet arī tās ievadīšana ir nesāpīga. Tā ilgu laiku tika izmantota citās valstīs.

SPKC vērš Jūsu uzmanību, ka vakcīnas “FluenzTetra” **derīguma termiņš ir 2024. gada 16. janvāris (16.01.2024)!** Vakcīnu “FluenzTetra” zāļu apraksts ir pieejams Zāļu valsts aģentūras tīmekļa vietnē[[1]](https://euc-word-edit.officeapps.live.com/we/wordeditorframe.aspx?ui=en%2DUS&rs=en%2DUS&wopisrc=https%3A%2F%2Fveselibasministrija-my.sharepoint.com%2Fpersonal%2Flinda_krauze_spkc_gov_lv%2F_vti_bin%2Fwopi.ashx%2Ffiles%2F762b29c388944ce9af325cf08bb5a13a&wdenableroaming=1&mscc=1&wdodb=1&hid=62FA53A8-6EEA-4F24-9859-D93AF86AA31D&wdorigin=OWA-NT.Sharing.ServerTransfer&wdhostclicktime=1702461186049&jsapi=1&jsapiver=v1&newsession=1&corrid=209a27e2-5239-4c0e-86cd-5dc44e60d4a7&usid=209a27e2-5239-4c0e-86cd-5dc44e60d4a7&sftc=1&cac=1&mtf=1&sfp=1&instantedit=1&wopicomplete=1&wdredirectionreason=Unified_SingleFlush&rct=Normal&ctp=LeastProtected#_ftn1).

**Par vakcīnu “Influvac Tetra” un Efluelda” izmantošanu**. Papildu minētajam SPKC informē, **ka no valsts budžeta līdzekļiem apmaksātu vakcināciju pret sezonālo gripu var veikt visiem iedzīvotājiem vecuma grupā no 50 gadu vecuma, izmantojot vakcīnu “Influvac Tetra”, bet no 60 gadu vecuma arī vakcīnu “Efluelda” pēc pieejamā vakcīnu daudzuma ārstniecības iestādēs.** Atgādinām, ka pasūtīt “Influvac Tetra” un “Efluelda” vakcīnas šajā sezonā vairs nav iespējams.

Atkārtoti vēršam Jūsu uzmanību uz to, ka SPKC tīmekļa vietnē ir pieejams vakcinācijas iestāžu saraksts[[2]](https://euc-word-edit.officeapps.live.com/we/wordeditorframe.aspx?ui=en%2DUS&rs=en%2DUS&wopisrc=https%3A%2F%2Fveselibasministrija-my.sharepoint.com%2Fpersonal%2Flinda_krauze_spkc_gov_lv%2F_vti_bin%2Fwopi.ashx%2Ffiles%2F762b29c388944ce9af325cf08bb5a13a&wdenableroaming=1&mscc=1&wdodb=1&hid=62FA53A8-6EEA-4F24-9859-D93AF86AA31D&wdorigin=OWA-NT.Sharing.ServerTransfer&wdhostclicktime=1702461186049&jsapi=1&jsapiver=v1&newsession=1&corrid=209a27e2-5239-4c0e-86cd-5dc44e60d4a7&usid=209a27e2-5239-4c0e-86cd-5dc44e60d4a7&sftc=1&cac=1&mtf=1&sfp=1&instantedit=1&wopicomplete=1&wdredirectionreason=Unified_SingleFlush&rct=Normal&ctp=LeastProtected#_ftn2), kur var novirzīt pacientus, gadījumā ja jūsu praksē nav pieejamas kādas no valsts apmaksātām vakcīnām pret sezonālo gripu.

[[1]](https://euc-word-edit.officeapps.live.com/we/wordeditorframe.aspx?ui=en%2DUS&rs=en%2DUS&wopisrc=https%3A%2F%2Fveselibasministrija-my.sharepoint.com%2Fpersonal%2Flinda_krauze_spkc_gov_lv%2F_vti_bin%2Fwopi.ashx%2Ffiles%2F762b29c388944ce9af325cf08bb5a13a&wdenableroaming=1&mscc=1&wdodb=1&hid=62FA53A8-6EEA-4F24-9859-D93AF86AA31D&wdorigin=OWA-NT.Sharing.ServerTransfer&wdhostclicktime=1702461186049&jsapi=1&jsapiver=v1&newsession=1&corrid=209a27e2-5239-4c0e-86cd-5dc44e60d4a7&usid=209a27e2-5239-4c0e-86cd-5dc44e60d4a7&sftc=1&cac=1&mtf=1&sfp=1&instantedit=1&wopicomplete=1&wdredirectionreason=Unified_SingleFlush&rct=Normal&ctp=LeastProtected#_ftnref1) <https://dati.zva.gov.lv/zalu-registrs/info/EU/1/13/887/004?r=aHR0cHM6Ly9kYXRpLnp2YS5nb3YubHYvemFsdS1yZWdpc3Rycy8%2FaXNzPTEmYW1wO3E9VmFjY2ludW0raW5mbHVlbnphZSslMjh2aXZ1bSUyQythdHRlbnVhdHVtJTJDK2ludHJhbmFzYWxlJTI5>

[[2]](https://euc-word-edit.officeapps.live.com/we/wordeditorframe.aspx?ui=en%2DUS&rs=en%2DUS&wopisrc=https%3A%2F%2Fveselibasministrija-my.sharepoint.com%2Fpersonal%2Flinda_krauze_spkc_gov_lv%2F_vti_bin%2Fwopi.ashx%2Ffiles%2F762b29c388944ce9af325cf08bb5a13a&wdenableroaming=1&mscc=1&wdodb=1&hid=62FA53A8-6EEA-4F24-9859-D93AF86AA31D&wdorigin=OWA-NT.Sharing.ServerTransfer&wdhostclicktime=1702461186049&jsapi=1&jsapiver=v1&newsession=1&corrid=209a27e2-5239-4c0e-86cd-5dc44e60d4a7&usid=209a27e2-5239-4c0e-86cd-5dc44e60d4a7&sftc=1&cac=1&mtf=1&sfp=1&instantedit=1&wopicomplete=1&wdredirectionreason=Unified_SingleFlush&rct=Normal&ctp=LeastProtected#_ftnref2) <https://www.spkc.gov.lv/lv/valsts-apmaksata-vakcinacija-pret-sezonalo-gripu>